สังคมข่าวหุ้นเล็กเซียวหงส์
บรรยากาศการลงทุนหุ้นไทยสัปดาห์นี้จะซบเซาอย่างเห็นได้ชัด ก่อนเข้าสู่เทศกาลหยุดยาวปีใหม่ มูลค่าซื้อขายเฉลี่ยต่อวันไม่เกิน 20,000 ล้านบาท...
26 ธ.ค. 2559

บรรยากาศการลงทุนหุ้นไทยสัปดาห์นี้จะซบเซาอย่างเห็นได้ชัด ก่อนเข้าสู่เทศกาลหยุดยาวปีใหม่ มูลค่าซื้อขายเฉลี่ยต่อวันไม่เกิน 20,000 ล้านบาท…
*…AOT โปรยข่าวดีช่วงปีใหม่นี้ เที่ยวบินทั้ง 6 สนามบิน เพิ่มขึ้นประมาณ 16,911 เที่ยวบิน หรือเฉลี่ย 2,416 เที่ยวบินต่อวัน หรือเกือบ 10% เทียบช่วงเดียวกันปีก่อน..เท่ากับว่ารายได้ครึ่งแรกปี 2560 จะเติบโตไม่น้อยทีเดียว แต่ทว่าราคาหุ้นดูเหมือนสวนทางกัน..แนวต้าน 400 บาท ไม่ผ่านซะที..มองอีกมุมเป็นโอกาสสะสม อย่าลืมว่าปีหน้า เมื่อเม็ดเงินต่างชาติกลับเข้ามา แน่นอนหุ้น AOT เป็นหนึ่งทางเลือกแน่…ที่สำคัญประชุมผู้ถือหุ้น 27 ม.ค. 60 วาระสำคัญเรื่อง “แตกราคาพาร์เหลือ 1 บาท (จาก 10บาท)” กำลังนะจะบอกให้อย่าได้ลืมซะทีเดียว…
*…TISCO ของ “ปลิว มังกรกนก” ร้อนแรงเกินห้ามใจจริงๆ หลังเข้าซื้อพอร์ตลูกค้าธนาคารสแตนดาร์ดชาร์เตอร์ด (ไทย) มูลค่ากว่า 4 หมื่นล้านบาท ทำให้ TISCO มีแนวโน้มอัตราเติบโตอย่างชัดเจน….ดีลนี้มีมูลค่าเงินฝากเข้ามา 3.6 หมื่นล้านบาท ด้วยฐานลูกค้าเงินฝาก 1 แสนราย เรียกว่า TISCO สามารถสร้างมูลค่าเพิ่มกับลูกค้าใหม่ได้อีกเพียบ เอาเป็นว่าดีลนี้ “แตกไลน์ธุรกิจ-เพิ่มฐานลูกค้า” แบบทางรัดกันเลยเชียว…
*…AMA น้องใหม่ไฟแรง จริงวานก่อนแรงแล้ว..วานนี้ดีอีก ราคาขยับขึ้นอย่างต่อเนื่อง ขานรับเป้าหมายรายได้เติบโต 50% หลังใช้เงินจากขายไอพีโอไปซื้อเรือเพิ่มอีก 2 ลำ ทำให้กำลังการบรรทุกเพิ่มเท่าตัว นี่ยังไม่รวมการขยายบริการไปอินเดียและจีน..โอ้ว เรียกว่า “ปีนี้ดีแล้ว ปีหน้าดีอีก” ว่างั้นเหอะ.!…
*…LIT หุ้นไอ้ฤทธิ์กินแบล็ก ราคาย่อตัวลงมาจนเริ่มน่าสนใจ หากดูงบการเงินถือว่า “แจ่มฝุดๆ” งวด 9 เดือน กำไรมากกว่าปีที่แล้วทั้งปี ท่าทางปีนี้กำไรมีโอกาสทะลุ 100 ล้านบาท ซะแล้วกระมัง.? ทยอยเก็บกันบ้างถือเป็นไอเดียไม่เลวนะครับ…
*…CPF ปิดดีลซื้อ Bellisio Foods มูลค่า 1 พันล้านดอลลาร์สหรัฐ เสร็จสิ้นอย่างสมบูรณ์แล้ว ทำให้ผู้บริหารตั้งเป้าเพิ่มสัดส่วนธุรกิจอาหารเป็น 25% ช่วงปี 2563 จาก 17% ช่วงปี 2560 แถมการันตีว่าแม้ต้องใช้เงินลงทุนสูงแต่หนี้สินต่อทุน (D/E) ไม่ได้สูงตามนะคะ.…
*…PACE ถูกหยิบมาเล่นอีกครั้ง ทั้งที่งบการเงินดูแล้วไม่ค่อยเป็นใจเท่าไหร่  แต่เหมือน “เป็นกลยุทธ์สลับตัวเล่น” จากต้นสัปดาห์เข้าเล่นหุ้น LPN-AP-SPALI สลับสับเปลี่ยนหมุนเวียนกันเล่น..หลังเก็งกันว่ารัฐบาล อาจมีมาตรการกระตุ้นภาคธุรกิจอสังหาริมทรัพย์อีกครั้ง..ช่วงต้นปีหน้า.? จริงเท็จประการใดไม่รู้..แต่หากให้เดาทาง “สมคิด จาตุศรีพิทักษ์” หัวหน้าทีมเศรษฐกิจ ถือว่าเป็นไปได้เช่นกัน…
****หุ้นร้อนประจำวันที่ 23 ธ.ค. 2559 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) ได้แก่ บริษัท โพลาริส แคปปิตัล จำกัด (มหาชน) หรือPOLAR, ใบสำคัญแสดงสิทธิในการจองซื้อหุ้นสามัญ ของบริษัท โพลาริส แคปปิตัล จำกัด (มหาชน) ครั้งที่ 3 หรือ POLAR-W3 , บริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 26 ธ.ค. 2559 -03 ก.พ. 2560
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น